Visegrádi Karta
Magyarország, a Cseh Köztársaság, Szlovákia és Lengyelország orvosi szakszervezeteinek képviselői a visegrádi találkozón a következőket fogalmazzák meg:

Volt szocialista országokként, közös történelmi múlttal rendelkezünk, ahol az egészségügyet non-profit ágazatként kezelték, és ahol az egészségügyi dolgozók, beleértve az orvosokat is a legrosszabban fizetett munkavállalók közé tartoztak. Sajnos ezt a helyzetet előnyösnek tartják még ma is a demokratikusan megválasztott vezetőink, akik úgy vélik, hogy az alacsony egészségügyi kiadások és az orvosok alacsony bérei lehetővé teszik a közpénzek más célokra való felhasználását. Ennek következtében az orvosok külföldre távoznak a jobb kereset reményében, országukat orvosi szakembergárda hiányában hagyva. Sőt mi több, az egészségügyre szánt elégtelen közkiadások csak tovább rontják ennek hozzáférhetőségét. 
A jelenleg is folyó pénzügyi válságot a kormányok hivatkozási alapnak tekintik arra, hogy ne változtassanak ezen a kialakult helyzeten. Ehelyett a hatóságok megpróbálják a felelősséget áthárítani a szakorvosokra, ezáltal konfliktust generálva közöttük és a társadalom többi része között. Továbbá ugyanezen szervek megkísérlik korlátozni az orvosi szakszervezetek jogkörét
Mindezen fent összefoglaltak miatt a Visegrádi Országok orvos-szakszervezetei új útját kívánják megteremteni a szakmai érdekvédelemnek. Mostantól kezdve összehangolják érdekvédelmi tevékenységüket annak érdekében, hogy kormányaikkal szemben hatékonyabban tudjanak a nyomásgyakorlás eszközeivel élni.

Fel kívánjuk hívni országaink lakosságának a figyelmét, hogy küzdelmünk az ő egészségügyi ellátásuk biztosítása érdekében történik, hiszen ha a migráció és a szolgáltatások kapacitásának szűkítése a korábbi ütemben zajlik az ő egészségügyi ellátásuk biztonsága kerül veszélybe. 
Közös céljaink a következőek:

Országainkban a kezdő orvosok (nem szakorvosok) minimálbére ügyeletek nélkül, heti negyven óra munkaidőt figyelembe véve minimálisan a nemzetgazdasági átlagbér 1,5-szerese legyen. A szakorvosok minimálbére pedig ügyeletek nélkül, heti negyven óra munkaidőt figyelembe véve-szolgálati időt és kvalifikációt tekintetbe véve-a nemzetgazdasági átlagbér 3 szorosa legyen.
A túlmunka szabályait az európai munkaidő direktíva betartatása mellett alakítsák ki. A létszámhiányt ne a munkavállalók terheinek a növelésével, hanem az ellátórendszer testre szabásával, párhuzamosságok, ésszerűtlenségek feltárásával orvosolják.

Az egészségügyben végzett érdekvédelmi tevékenységet ne gátolják, aktivistáink jogellenes akadályoztatását függesszék fel. Az ILO egyezményeken alapuló szakszervezeti jogokat ne vonják kétségbe.

Bárminemű változás az egészségügyben, beleértve a kórházak és szakrendelők privatizációját, nem eredményezheti az orvosi gárda olyan mértékű csökkentését, ami veszélyezteti a biztonságos betegellátást. Kötött munkáltatói standardokat kell egyes kórházi osztályokon bevezetni.
Függetlenül a tulajdonosi formától a kórházakat és szakrendelőket egyenlően kell kezelni, tekintettel jogaikra és kötelezettségeikre a finanszírozó, a betegek és az orvosi személyzet felé.
Az orvosi szolgáltatásokért a kórházaknak és egyéb egészségügyi létesítményeknek fizetett díj összegének összhangban kell lennie a valós költségekkel. Másképpen, a kórházi személyzet száma irracionális módon lecsökkenhet, díjazásuk alacsonyabb lesz és végül a kórházak tönkremennek. 
A fenti célok érdekében a visegrádi országok orvos szakszervezetei szorosan együttműködnek és a következő akciókat vállalják:

1. Felmondási akció: Ilyen jellegű akció, amelyet 2010-ben a cseh orvosok is szerveztek és hasonló kezdeményezést vittek végbe egyes kórházak Lengyelországban, sikeresen zárult. Jelenleg a szlovák és magyar kollégák követik ezt a példát. Szükség esetén a felmondási akció mind a négy országban párhuzamosan fog futni.

2.  Work through rule akciók szervezése: (WTR) Országainkban számos olyan a munkánkra vonatkozó, azt a finanszírozás oldaláról korlátozó és akadályozó előírás van érvényben- pld a szakrendeléseken a napi betegszám limitáltan finanszírozott- melyet a zökkenőmentes ellátás érdekében figyelmen kívül hagyunk. Ezeknek a precíz betartása sok területen rendkívüli módon leszűkítené a kapacitásunkat, sokkal kevesebb beteget tudnánk ellátni. Nyomásgyakorlás okán ezen előírások aprólékos betartását SZERVEZETT ÉS KITERJEDT formában javasoljuk alkalmazni.
3. Orvos sztrájk: Bár a sztrájk nem tartozik az egészségügyi dolgozók leggyakoribb eszközei közé, nem zárkózunk el szükség esetén az alkalmazásától megvizsgálva, hogyan tudjuk azt közösen a leghatékonyabbá tenni.

4. Közös jogi tevékenység, mely magába foglalja egy jogi iroda működtetését. Így jogsértés esetén hatékonyabban tudjuk képviseletünket ellátni az Európai Unió szervei illetve az Európai Bíróság vonatkozásában.

